Lolland-Falsters Stifts-Tidende, 1842-06-27
Et Stykke af Hr. Jørgensen Jomtou, som er indført i No 70 af denne Avis, afgiver et ret godt Bidrag til Besvarelsen af det ofte gjentagne Spørgs maal: Hvorfor tie de?" 3: de Mænd, hvis Ord ve gjerne læse og have godt af at læse. Det er let sagt og det er rigtigt, at Den, der føler sig kaldet til at være Talsmand for Sandhed og Ret, og som blot har dette Formaal for Øie, kan og bør sætte sig ud over ubillig Kritik, og foragte Angreb, der vidne om Mangel baade paa Dygtighed og paa Retsindighed, og det er unægteligt, at Pressen er det bedste Middel mod Pressens Misbrug. Men naar ringe og plumpe Angreb paa hæderlig bekjendte Mænd omplantes fra den beskedne Grund, hvor de først saae Lyset, og faae Plads i vore Dagblade med en, om endog betinget, Roes og uden tydelig udtalt Misbilligelse, da er det – som vi Mennesker nu engang ere – ikke at undre over, at De tie, hvis Taushed er Tab for Samfundet. Almindelig Værnepligt er – navnlig under vore Forhold – et saa vigtigt Anliggende, at ethvert Bidrag, der herover udbreder et klarere Lys og henvender Opmærksomheden paa Værnepligtens Omfang, Begrændsning, Undtagelse o. s. v. har Krav paa Tak; thi det er kun ved en fuldstændig og fri Discussion, at en almindelig og velbegrundet Mening om hvad her er at gjøre, og hvorledes, kan danne sig. Et saadant Bidrag har Etatsraad Estrup – en Mand, med hvem jeg ikke staaer i nogensomhelst Forbindelse, men om hvem jeg veed, at han, som Menneske og som Videnskabsmand, nyder almindelig Høiagtelse – leveret i et af vore bedste Blade, Schouws "Dansk Ugeskrift." Forfatterens Synspunkt er mulig ikke den rette; en og anden Paastand er, som det forekommer mig, saa genere opstillet, at den herved er udsat for Misforstaaelse; her er saaledes Anledning til Drøftelse, til Modsigelse. Men kan det nævnte Stykke siges at drøfte denne Gjenstand, indeholder det nogen motiveret Modsigelse? Neil det er et Aggregat af ubeviislige Paastande, factiske Urigtigheder og høist fornærmelige Personligheder. Om det er til Fordeel eller til Skade for Samfundet, at den Studerende anvender en stor Deel af sine Forberedelsesaar til Vaabenøvelser er en Qvæstion saa vigtig, at det allerede er en Fortjeneste at bringe den under Discussion, hvilket Resultatet end bliver. Men Hr. Jomtou tager heraf Anledning til at skildre Etatsraaden som en Mand, hvis Tendents er at gjennindføre Stavnsbaand og Vordnedskab, saa at Bonden paa Herremandens eller Forvalterens Vink skulde dandse i Hullet, ride Træhesten eller trille Skubkarren", Mod saadanne Angreb er en Mand af Ære vaabenløs. Den ærede Avisredaction mener, at Hr. Jomtous Bestræbelse at danne en Modvægt mod det arrogante Arstokratparti, der ønsker at nyde alle Fordele af Staten, men ikke vil bære nogle af dens Byrder, forsaavidtsom et saadant Parti virkelig existerer, fortjener al mulig Paaskjønnelse." Jeg mener derimod, at naar Talen er om vort eget lille Fædreland, er den blotte Tænkelighed af et saa taabeligt og foragteligt Aristokrati, som det her antydede vilde være, ikke tilstrækkelig Grund til at antage, at et saadant Parti dog maaskee existerer, eller til at drage til Feldts mod en selvgjort Fjende, og bringe Manges let ophidsede Phantasie i Bevægelse. Jeg mener tillige, at en Artikkel, som den oftnævnte, under ingen Betingelse fortjener Paaskjønnelse, og at det havde været bedre, at den uomplantet var forbleven i Adresseavisen, hvor den ret passende først læstes. Torkildstrup den 21de Juni 1842. Giessing. Jdet vi bringe Hr. Pastor Giessing - hvem vi regne blandt de Mænd, hvis Ord vi gjerne læse og have godt af at læse – vor Tak fordi han ikke tier hvor han troer at burde tale, maae vi kun gjøre opmærksom paa, at den af ham paaankede Artikel af Jørgensen Jomtouikke, som han troer, er omplantet fra Kbhvns. Adresseavis i dette Blad, men at den er os directe tilsendt fra Forfatteren med Anmodning om dens Optagelse, hvilket vi heller ikke troede at burde nægte, og som ogsaa tydelig nok er betegnet ved Overskriften Forlangt indrykket. Ligesom vi ikke troe at have lagt nogen Sympathi for den nævnte Artikel for Dagen i den af os tilføiede Bemærkning, saaledes mene vi ogsaa, at have tydelig tilkjendegivet, at de citerede Ord om det arrogante Aristokratparti a ikke vare Red. vore egne.